Publication: Magyar Közlöny
Issue: MK-2004-130 (Year: 2004, Number: 130)
Era: 2004-2010
Section: törvény módosításáról rendelkezõ 2003. évi LXV. törvényt.
Paragraph Index: 659

8. évfolyam: 92,5 óra Fejlesztési feladatok A tanulók nemzeti és állampolgári azonosságtudatának fejlesztéséhez elengedhetetlenül szükség van bizonyos jártasságok, képességek és készségek formálására. Az általános fejlesztési követelmények minden tantárgyra érvényesek. A történelem tanítása azonban megkövetel bizonyos speciális pedagógiai tevékenységeket. A körülöttünk zajló élet – különösen napjaink átpolitizált világában – maga az élõ történelem. A gyerekekben ki kell alakítani azokat az ismeretszerzési és -feldolgozási képességeket, amelyek alkalmassá teszik õket arra, hogy elsõsorban a tömegkommunikációs eszközökbõl hasznos ismereteket szerezzenek. Ehhez azonban ismerni kell a saját szûkebb és tágabb környezetüket, az emberi és társadalmi közösségeket. A könyvekbõl, munkafüzetekbõl, a képekbõl, ábrákból, térképekbõl, diagrammokból, statisztikai adatokból, valamint a szöveges feladatokból, játékos rejtvényekbõl, forrásokból és egyéb ismerethordozókból nyerjenek a tanulók fontos történelmi ismereteket! Tudják ezeket az ismereteket önállóan és kritikusan használni, értelmezni, majd belõlük önmaguk számára hasznos következtetéseket levonni! Tekintettel arra, hogy az ezredforduló iskolapadban ülõ generációja a képi világ nemzedéke, ügyelnünk kell ennek várható következményeire. A könyvekben szereplõ képek célja nem az, hogy leszoktassuk az egyébként is olvasási nehézségekkel küszködõ tanulókat az olvasásról, hanem éppen az ellenkezõje. Fejlesztési követelményeink között szerepel a képaláírások elemzése, s a kép tartalmával való szinkronba hozása. Gyakori feladat, hogy tudjon önállóan véleményt mondani, írni az adott képrõl vagy képekrõl. A képanyag természetesen csak a tankönyv szövegének ismeretében értelmezhetõ, amely szintén az olvasás fontosságára, kikerülhetetlenségére serkenti a tanulókat. A tankönyvek sok térképet tartalmaznak. Az egyes fejezetek utáni összegzések fogalomtára, a kötet végén szereplõ kislexikon, kronológia és irodalomjegyzék önmagáért beszél. Mindezek azonban nem teszik kikerülhetõvé az atlaszok, lexikonok, kézikönyvek használatát. A tanulóknak el kell sajátítaniuk a könyvtár és egyéb informatikai eszközök használatát. A veszély éppen ezekben – fõleg a vizuális kultúra egyre bõvülõ eszköztárában – rejlik. A történelmi témákat feldolgozó CD-lemezek, videofilmek sokkal több kárt okozhatnak a valóságot nélkülözõ feldolgozásaikkal, mint amennyit a kritikátlan szemlélõ – gyerek és felnõtt – remél tõlük. Arra viszont alkalmasak az említett információhordozók, hogy képessé tegyék – tanári segítséggel – a gyereket arra, ami által aztán egyedül különbséget tud tenni tények és vélemények, valóság és áltudományos, hatásvadász feldolgozás között. Ez az összehasonlítás és az összefüggések keresésének képessége. Konkrét történet(ek)hez kapcsolódóan ismerjék fel a tanulók a folyamatosság és az abban bekövetkezõ változások szerepét! Ismerjék fel, hogy a folyamatosan egymásra épülõ szellemi és tárgyi értékek megõrzésének jelentõs szerepe van a szûkebb és tágabb közösség életében! A megõrzés szerepe kiemelt fontosságú a történelem tanításában, hiszen e nélkül nincs értékfelhalmozás. Ez a képesség lehetõséget ad arra, hogy a tanuló tudjon véleményt kialakítani híres történelmi személyekrõl, eseményekrõl, intézményekrõl. Ezáltal fejlõdik az egyén vitakultúrája, valamint egyre árnyaltabban tudja megindokolni véleményét. Tanítsuk meg a 10–14 éves korosztályt a történelemtanítás hármas alapkövetelményére: a mi történt, mikor történt és hol történt összefüggéseire, illetve a válaszadás képességére! Legegyszerûbb a történelmi események átadása, amik akkor maradnak meg leginkább a tanulók tudatában, ha élményszerûen, érdekesen, röviden, a lényeget kiemelve adjuk át azokat. A történelmi események azonban idõben és térben játszódnak. Nem alakulhat ki a gyerekben hatékony történelmi tudat az idõbeli és térbeli tájékozódás képessége nélkül. Ezt sok gyakorlással, feladatokkal, eleinte több közös, majd egyre több egyéni munkával érhetjük el. A fejlesztés az önképzésre irányul, de nem lehet öncélú. A tanulóknak el kell sajátítaniuk az idõ tagolódásának módszerét, ami már az õskor és az ókor tanulása során elkezdõdik. A térben való tájékozódás a topográfiai ismeretek nélkül elképzelhetetlen. A földrajzi ismeretek alapjait a tanulók már az alsó tagozatban elsajátítják. A történelmi térképek mûfajukból adódóan még a földrajzi térképektõl is elvontabbak, nehezebben értelmezhetõk. A gyakoroltatás, a vaktérképek folyamatos alkalmazása lehetõséget ad a topográfiai ismeretek biztos megszerzéséhez. Erre annál is inkább szükség van, mert a tapasztalatok szerint a történelemtanulás hatékonyságának leggyengébb pontja a földrajzi ismeretek hiányossága. A tantervben feltüntetett fogalmak, történelmi és földrajzi nevek, évszámok elsõsorban a tájékozódást szolgálják. A történelem tantárgy jellegébõl adódóan az egyes témakörökhöz fûzõdõen ezeket fel kell sorolni, mert nélkülük az adott témáról nem beszélhetünk. A differenciálás tehát szükséges, a helyi tanterv, illetve a szaktanár hajtja végre az osztályközösség figyelembevételével. Az elõzõekben elmondottak gyakorlatának, azaz a történelemtanításnak, -tanulásnak a tanulók szóbeli és írásos kifejezõképességének fejlesztésében jelentõs szerepe van. Egyrészt szerezzen a tanuló gyakorlatot a szövegek reprodukálásában, az események elbeszélésében, azaz a szóbeli kifejezésben. Másrészt tudjanak beszámolni, kiselõadást készíteni és azt a jegyzeteikbõl elõadni. A szóbeli kifejezõkészség mellett hasonló súlyt fektetünk az írásbeli válaszadásra. Tudjanak a tanulók írásban válaszolni szóbeli és írásbeli feladatokra, vázlatot, feladattervet, kiselõadást, jegyzeteket készíteni! A NAT fejlesztési követelményeit hat szinten kell megoldani. Ezek a következõk:

Source: https://magyarkozlony.hu/hivatalos-lapok/cc2076d327785e51ca193a619e87bf84079a4585/dokumentumok/c9e879435083ac3f90e2805325008c3f4c4645b7/letoltes